โฆษกสำนักงานตำรวจแห่งชาติเตือนการชุมนุมผิดกฎหมาย มีโทษอาญาเสี่ยงต่อการแพร่ระบาดของโรคโควิด-19 และเดือดร้อนส่วนรวม หลังมีการนัดรวมตัวชุมนุมทางการเมือง
พลตำรวจตรี ยิ่งยศ เทพจำนงค์ โฆษกสำนักงานตำรวจแห่งชาติ ย้ำเตือนว่า การนัดรวมกลุ่มชุมนุม เป็นการกระทำที่ฝ่าฝืน พ.ร.ก.ฉุกเฉินฯ, พ.ร.บ.การชุมนุมสาธารณะฯ, พ.ร.บ.โรคติดต่อฯและเป็นความเสี่ยงในสถานการณ์การแพร่ระบาดของโรคโควิด-19 ทั้งยังอาจมีมือที่สามตั้งใจก่อความวุ่นวาย ใช้ความรุนแรง อันเป็นการชุมนุมที่ไม่สงบ ก่อให้เกิดความเดือดร้อนต่อสังคมส่วนรวม และประชาชนทั่วไป ซึ่งตำรวจจำเป็นต้องบังคับใช้กฎหมาย แต่จะดำเนินการด้วยความละมุนละม่อมที่สุด และขอความร่วมมือประชาชนไม่เข้าร่วมการชุมนุม เพื่อความสงบสุขของสังคมโดยรวม